ПРОТОКОЛ № 17
от заседанието на Комисия по правни и институционални въпроси към Пленума на Висшия съдебен съвет, 
проведено на 22 май 2017 г.

Днес, 22 май 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА - отсъства
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Кремена  Капралова - гл. експерт - връзки с обществеността в дирекция „Публична комуникация и протокол“.
При обсъждане на т. 16 от дневния ред присъства г-н Димитър Тончев – главен секретар на ВСС. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Отворено писмо от Владимир Вълков – кандидат за член на ВСС от квотата на съдиите.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Проект на Доклад на Групата държави срещу корупцията /GRECO/ за изпълнение на препоръките към България от Четвъртия кръг на оценка.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ВЪЗЛАГА  на експертите от дирекция „Международна дейност“ да уточнят с експертните сътрудници на постоянните комисии към Съдийската, Прокурорската колегии и Пленума на ВСС необходимостта от актуализиране на информацията и предоставянето на бележки и коментари в частта „Превенция на корупцията по отношение на съдиите“ и „Превенция на корупцията по отношение на прокурорите“.  

1.2. ВЪЗЛАГА на експертите от дирекция „Международна дейност“, предоставената информация да бъде преведена на английски език и изпратена до Министерство на правосъдието по електронна поща, в рамките на указания срок.

1.3. ВНАСЯ точката в частта й за определяне на представител/и от ВСС, за участие в рамките на предстоящата Пленарна среща на ГРЕКО, която ще се проведе в периода 19-23 юни 2017 г.  в гр. Страсбург, Франция за разглеждане в заседание на 01.06.2017 г. Пленума на ВСС. 
1.4. ОПРЕДЕЛЯ за лице за контакт за координиране подготовката на българската позиция по доклада: Христина Тодорова, директор на дирекция „Международна дейност”.

1.5. ПРЕДОСТАВЯ на експертите от дирекция „Международна дейност” следните бележки и коментари по т.1.1.: 

- по т. 26. С измененията на Закона за съдебната власт от 2016 г., освен обособяване на две колегии в състава на ВСС, бе предвиден и пряк избор на изборните му членове. Законът вече не предвижда провеждане на делегатски събрания, а на общи събрания, в които да вземат участие всички съдии, следователи и прокурори. Право на глас вече има всеки кандидат, като законът предвижда правото на глас да се упражнява чрез хартиена бюлетина или с електронно гласуване, по избор на гласуващия.  . 

- по т. 27 - След оценъчния доклад не са приемани законодателни промени, с които да се регламентират различни правомощия на ВСС и неговите колегии. Със създаването на Съдийската и Прокурорската колегия, техният състав е попълнен от настоящите членове на ВСС. Мандатът на членовете на ВСС е 5 години и мандатът на настоящия състав изтича на 03.10.2017 г. Единствената промяна в състава му от конституирането му до настоящия момент е изборът на Розалин Трендафилов – член на Прокурорската колегия на ВСС. Той встъпи на мястото на отстранения от длъжност и впоследствие починал член на ВСС Камен Ситнилски.

- по т. 30 - Наредба №0 2 за показателите, методиката и реда за атестиране на съдия, председател и заместник – председател на съд е приета с решение на Пленума на Висшия съдебен съвет по протокол №7 от 23.02.2017 г. Посочва се, че Наредбата предвижда като общ критерий, който да се отчита при всички видове атестиране – Спазване на правилата за етично поведение. Посочени са индикаторите, които следва да се отчитат при атестирането на съдии. 

- по т. 32 - В чл.129 от Конституцията на Р България,  както и на законово ниво – ЗСВ, е предвидено срокът за атестиране за придобиване статут на несменяемост да бъде петгодишен. За да бъдат направени конституционни промени е необходимо съответното за това мнозинство, както и необходимата организация от правно-техническа гледна точка. Към настоящия момент ВСС няма законодателна инициатива, а предоставя единствено становища. От друга страна законодателят целесъобразно е приел петгодишния срок за атестиране, тъй като това би се отразило мотивиращо на магистрата да покаже за по-дълъг период своите професионални и нравствени качества.

- по т. 58 С измененията в Конституцията, приети на 16 декември 2015 г., Инспекторатът към ВСС е овластен да извършва проверки за почтеност и конфликт на интереси на съдии, прокурори и следователи, на техните имуществени декларации, и да установява действия, уронващи престижа на съдебната власт и нарушаващи нейната независимост (чл. 132a, ал. 6, от Конституцията). Конституционните изменения, свързани с по-горе споменатите функции на Инспектората към ВСС са били отразени в измененията на ЗСВ, а впоследствие са приети от Народното събрание на 31 март и 27 юли 2016 г. Тези изменения  предвиждат подробни разпоредби за обхвата и процедурата на проверките на декларациите за имущество и конфликт на интереси, свързани с магистратите (т.e. съдии и прокурори). – Да се предостави образец от формуляра на декларацията.

	-  по т. 60. На 13 декември 2016 г., Съдийската колегия на ВСС одобри Правила за организацията и дейността на етичните комисии в съдилищата. Съгласно чл. 19 от Правилата, в случай на нарушение на Кодекса за етично поведение, етичната комисия в един съд трябва да уведоми оторизираните органи (т.e. председателя на съда, висшестоящия административен ръководител, Инспектората към ВСС, министъра на правосъдието и Съдийската колегия на ВСС) за започване на дисциплинарни действия срещу съдии. 
	- по. т. 77 На 21 юни 2016 г., Комисията по професионална етика (КПЕ) към Прокурорската колегия на ВСС е одобрила Вътрешни правила, които подробно регулират процедурата за даване на становища за качествата и почтеността на кандидатите за заемане на длъжността „прокурор“. Съгласно чл.20 на Вътрешните правила, КПЕ към Прокурорската колегия на ВСС извършва проучвания и събира информация, за да изготви становища за кандидатите за заемане на длъжността „прокурор“. 
	-  По т. 78 На 10 ноември 2016 г., Пленумът на ВСС е одобрил Въпросник за Кодекса за етично поведение на българските магистрати за изпитите в конкурса за младши съдии и младши прокурори и за първоначално назначаване в съдебната система (чл.184, ал. 6, ЗСВ). Образеца на Въпросника за почтеността на кандидатите, които участват в конкурса за заемане на длъжността „младши магистрат“, включително и младши прокурор, или в конкурса за първоначално назначение на магистрат, включително за прокурорите (чл.181, ал. 4, т. 8, ЗСВ), е в процес на изготвяне.
- По т. 79. С Решение на Пленума на ВСС по Протокол 7 от 23 февруари 2017 г. бе приета специална Наредба № 3, за показателите и методиката за атестиране и критерии за отчитане степента на натовареност на прокурори и следователи, на административни ръководители и техните заместници, както и ред за провеждане на атестирането.
Наредбата е публикувана в ДВ бр. 21 от 10.03.2017 г., съгласно § 4 от ПЗР влиза в сила от деня на обнародването й в Държавен вестник и е обявена и на интернет страницата на ВСС в раздел „  Нормативни и вътрешни актове на ВСС“.
В наредбата са разработени норми – чл. 26, подчинени на новия самостоятелен критерий при оценяването „спазване на правилата за етично поведение”. Като индикатор по този критерий изрично е предвидено да се вземат предвид не само становищата на етичните комисии за спазване Кодекса на етично поведение на българските магистрати, но и резултатите от проверки на Инспектората към ВСС за почтеност и конфликт на интереси и за установяване на действия, които накърняват престижа на съдебната власт. 
Специално при атестиране за придобиване статут на несменяемост в самостоятелен показател в чл. 26, т.2 от Наредбата са изведени „резултати от допълнителни проверки на ИВСС по раздел  Іа, чл. 175з, ал. 5 ЗСВ – за съответствие на имуществото и конфликт на интереси“, които са от особено значение при преценка на почтеността, способностите и ефикасността на магистрата с оглед специфичната цел на атестирането в този случай - да се удостовери, че даден прокурор или следовател може да придобие статут на несменяемост.

2. ОТНОСНО: Фактура за членски внос на Висшия съдебен съвет /ВСС/ в Асоциацията „Приятели ERA”  за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕПРАЩА на комисия „Бюджет и финанси“ към Пленума на Висшия съдебен съвет /ВСС/ по компетентност. 

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

3. ОТНОСНО: Предложение за участие на Висшия съдебен съвет в конкурса „Кристални везни на правосъдието“ на Европейската комисия за ефективност на правосъдието (CEPEJ) на Съвета на Европа.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. Възлага на експертите от отдел „Публична комуникация и протокол“ да подготвят проектно предложение, представящо Образователната програма „Съдебната власт – информиран избор и гражданско доверие. Отворени съдилища и прокуратури“ във връзка с конкурса „Кристални везни на правосъдието“ на Европейската комисия за ефективност на правосъдието (CEPEJ) на Съвета на Европа.

        3.2. Предлага на административния ръководител на Окръжен съд –Ямбол да осигури участието на Катя Няголова, експерт „връзки с обществеността“ при подготовката на проектното предложение представящо Образователната програма „Съдебната власт – информиран избор и гражданско доверие. Отворени съдилища и прокуратури“ във връзка с конкурса „Кристални везни“ на Европейската комисия за ефективност на правосъдието (CEPEJ) на Съвета на Европа.

        3.3. Изготвеното проектно предложение, представящо Образователната програма „Съдебната власт – информиран избор и гражданско доверие. Отворени съдилища и прокуратури“, след одобрение от КПИВ да бъде внесено в заседание на 01.06.2017 г. на Пленума на ВСС за одобрение и представянето му в конкурса „Кристални везни“ на Европейската комисия за ефективност на правосъдието (CEPEJ) на Съвета на Европа.

       3.4. Изпраща писмо до министъра на образованието и науката с молба за изразяване на подкрепа за участието на ВСС в конкурса „Кристални везни на правосъдието“, организиран от Европейската комисия за ефективност на правосъдието (CEPEJ) на Съвета на Европа.

4. ОТНОСНО: План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2017 година.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема проекта на План за действие за изпълнение на Комуникационната стратегия на съдебната власт 2014 – 2020 от ВСС през 2017 година.

4.2. Внася за заседание на 01.06.2017 г. на Пленума на ВСС проекта на План за действие за изпълнение на Комуникационната стратегия на съдебната власт 2014 – 2020 от ВСС през 2017 година, за обсъждане и приемане.

4.3. Възлага на експертите от отдел „Публична комуникация и протокол“ да изпратят писма до административните ръководители на Върховния касационен съд, Върховния административен съд, Прокуратурата на Република България, Инспектората към ВСС и Националния институт на правосъдието, с молба в най-кратък срок/до 19.06.2017 г. да бъдат предоставени изготвените План за действие за изпълнение на Комуникационната стратегия на съдебната власт за 2017 г.
Представеният годишен план за 2017 г. от ВКС трябва да обобщава годишните планове на ВКС и на съдилищата по апелативни райони, този на ВАС – годишните планове на ВАС и административните съдилища. 

4.4. Възлага на експертите от отдел „Публична комуникация и протокол“ да актуализират Плана за действие за изпълнение на Комуникационната стратегия на съдебната власт 2014-2020 от органите на съдебната власт през 2017 г. въз основа на предоставените планове за комуникационна дейност от ВКС, ВАС, ПРБ, ИВСС и НИП.

5. ОТНОСНО: Информация за проведена работна среща на лицата, отговарящи за връзките с обществеността в органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1 Приема за сведение Информация от отдел „Публична комуникация и протокол” в АВСС относно изпълнение на решение на Комисията по правни и институционални въпроси по протокол № 12/27.03.2017 г. относно провеждане на Годишна среща на лицата, отговарящи за връзките с обществеността, проведена на 15.05.2017 г. в НИП.

5.2. Приема проекта на „Единни правила за администриране и публикуване на информация в социалните мрежи от органите на съдебната власт“ и предлага на Пленума на ВСС да ги утвърди.

6. ОТНОСНО: Писмо от административния ръководител на Районен съд Бяла относно проведен „Ден на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРИЕМА ЗА СВЕДЕНИЕ писмото от административния ръководител на Районен съд Бяла относно проведен „Ден на отворените врати“.

6.2. Възлага на експертите от отдел „Публична комуникация“ да включат констатираните добри практики при изготвянето на годишния доклад за проведените „Ден на отворените врати“ в органите на съдебната власт през 2017 г. 

7. ОТНОСНО: Писмо от административния ръководител на Административен съд София-град относно финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ писмото от административния  ръководител на Административен съд София-град относно финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“.

7.2.  ПРЕДЛАГА на комисия „Бюджет и финанси да бъдат осигурени 200 лв. за награден фонд за инициативи по Образователната програма „Съдебната власт – информиран избор и гражданско доверие. Отворени съдилища и прокуратури“ на Административен съд София-град.

гл. експерт - връзки с обществеността в д-я „Публична комуникация и протокол“
                                                                        К. Капралова 

III. ПРАВНИ ВЪПРОСИ:

8. ОТНОСНО: Доклад за прилагането на закона и за дейността на прокуратурата и на разследващите органи през 2016 г.

Комисията по правни въпроси предлага на Висшия съдебен съвет да вземе следното решение:

ПРОЕКТ

ПЛЕНУМЪТ НА ВИСШИЯТ СЪДЕБЕН СЪВЕТ
Р Е Ш И :

	8.1. На основание чл.30, ал.2, т.4 от Закона за съдебната власт ИЗСЛУШВА главния прокурор на Република България - Сотир Цацаров и ПРИЕМА доклада за прилагането на закона и за дейността на прокуратурата и на разследващите органи през 2016 г.

8.2. На основание чл.30, ал.2, т. 11 от Закон за съдебната власт ВНАСЯ в Народното събрание Доклад за прилагането на закона и за дейността на прокуратурата и на разследващите органи през 2016 г.

9. ОТНОСНО: Доклад на Върховния касационен съд за прилагането на закона и за дейността на съдилищата през 2016 г.

Комисията по правни въпроси предлага на Висшия съдебен съвет да вземе следното решение:

ПРОЕКТ

ПЛЕНУМЪТ НА ВИСШИЯТ СЪДЕБЕН СЪВЕТ
Р Е Ш И :

	9.1. На основание чл.30, ал.2, т.4 от Закона за съдебната власт ИЗСЛУШВА председателя на ВКС – Лозан Панов и ПРИЕМА  доклада за прилагането на закона и за дейността на съдилищата през 2016 г.

9.2. На основание чл.30, ал.2, т. 11 от Закон за съдебната власт ВНАСЯ в Народното събрание Доклад за прилагането на закона и за дейността на съдилищата през 2016 г.

10. ОТНОСНО:  Проект на Решение на Министерския съвет за одобряване на проект на Закон за държавните помощи, финансова обосновка и проект на съобщение до средствата за масово осведомяване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ПРЕДЛАГА на Пленума на ВСС да съгласува проекта на Закона за държавните помощи.

10.2. ВНАСЯ за разглеждане от Пленума на ВСС за заседание на 25.05.2017 г. 

11. ОТНОСНО: Писмо от Народното събрание относно законопроект за допълнение на гражданския процесуален кодекс, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се изискат становища от административните ръководители на съдилищата относно законопроекта за допълнение на гражданския процесуален кодекс, в срок от един месец. След изтичане на срока, да бъде направено обобщение и ведно със становищата да се внесе отново за разглеждане.

12. ОТНОСНО: Проект на Наредба за организацията и реда за водене, съхраняване и достъп до електронни дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1.  Предлага на Пленума на Висшия съдебен съвет да ПРИЕМЕ проекта на Наредба за организацията и реда за водене, съхраняване и достъп до електронни дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация.

12.2. Да се публикува на страницата на ВСС, раздел „Обществени консултации“, справка за постъпилите предложения по проект на наредба, както и обосновка за неприетите предложения. 

12.3. ВНАСЯ за разглеждане на проекта на Наредба, ведно с Доклада, справка за постъпилите предложения и обосновка за неприетите такива, както и частичната оценка за въздействие на Наредбата на заседание на Пленума на ВСС на 01.06.2017 г. 
. 

13. ОТНОСНО: Писмо от г-жа М.Лазарова съпредседател на Гражданския съвет към ВСС с искане за предоставяне на информация по точки от 1 до 8 от Акт №1 от 26.04.2013 г. на ГС към ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Предоставя на Гражданския съвет отново исканата информация от акт №1 от 26.04.2013 г. 

14. ОТНОСНО: Проект на Правила за изменение и допълнение на Правилата за обучението на кандидатите за младши съдии и младши прокурори и за определяне на техния статус /Обн. ДВ, бр. 105 от 29.12.2011 г., в сила от 01.01.2012 г./.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Дава възможност на членовете на Комисията по правни и институционални въпроси да изразят становище за следващото заседание на комисията. 

15. ОТНОСНО: Писмо от ПП Движение Да България относно предстоящите избори за членове на ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. ПРИЕМА ЗА СВЕДЕНИЕ писмо от ПП Движение Да България относно предстоящите избори за членове на ВСС.

16. ОТНОСНО: Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  16.1. ВЪЗЛАГА на дирекция „Правна“ да изиска пълномощно от адвокатско дружество „ДОКОВСКА, АТАНАСОВ И СЪДРУЖНИЦИ“. След представянето му, искането да се внесе  отново за разглеждане. 

17. ОТНОСНО: Писмо от Института за пазарна икономика, с въпроси към кандидатите за членове на ВСС от квотата на прокурорите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 17.1. Въпросите са изпратени след указания срок, поради което не следва да бъдат публикувани на сайта на ВСС.

ДОПЪЛНИТЕЛНИ ТОЧКИ:

18. ОТНОСНО: Отворено писмо от Владимир Вълков – кандидат за член на ВСС от квотата на съдиите.

	     
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18.1. Правилата за провеждане на избори на членове на Висшия съдебен съвет от съдиите, прокурорите и следователите не могат да се изменят, при открита процедура за избор.

                                                                    ПРЕДСЕДАТЕЛ
                                                                    НА КОМИСИЯТА:	/п/     
             ЮЛИАНА КОЛЕВА